Biki Katonda by’Ayagala Nkole?
Bayibuli ky’egamba
Katonda ayagala omumanye era ofune enkolagana ey’oku lusegere naye, mu ngeri eyo osobole okumwagala era omuweereze n’omutima gwo gwonna. (Matayo 22:37, 38; Yakobo 4:8) Engeri Yesu gye yeeyisaamu era n’ebyo bye yayigiriza bisobola okukuyamba okumanya engeri gy’oyinza okukolamu Katonda by’ayagala. (Yokaana 7:16, 17) Yesu teyayogeranga bwogezi ku ebyo Katonda by’ayagala wabula yabikolanga. Mu butuufu, Yesu yagamba nti ekintu kye yali asinga okutwala ng’ekikulu mu bulamu bwe kwe ’
kukola ebyo oyo eyamutuma by’ayagala.’—Yokaana 6:38.
Okusobola okumanya ebyo Katonda by’ayagala nkole nnina kusooka kufuna kwolesebwa kuva gy’ali?
Nedda, kubanga ebyo byonna Katonda by’ayagala abantu bamanye bisangibwa mu Bayibuli. Bayibuli erimu byonna bye weetaaga “
okusobola okukola buli mulimu omulungi.” (2 Timoseewo 3:16, 17) Katonda ayagala okozese Bayibuli awamu ‘
n’obusobozi bwo obw’okulowooza’ osobole okumanya by’ayagala okole.—Abaruumi 12:1, 2; Abeefeso 5:17.
Ddala nsobola okukola Katonda by’ayagala?
Yee, osobola kubanga Bayibuli egamba nti: “
ebiragiro bye tebizitowa.” (1 Yokaana 5:3) Ekyo tekitegeeza nti bulijjo kyangu okugondera amateeka ga Katonda. Naye bw’ogagondera ofuna emikisa mingi. Yesu yagamba nti: “
Abalina essanyu beebo abawulira ekigambo kya Katonda ne bakikolerako!”—Lukka 11:28.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn